Foto: globallookpress.com Serbiyalik tennischi Novak Jokovich Madridda o‘tgan “Masters 1000” seriyasining tuproqli kortlardagi musobaqasi g‘olibi bo‘ldi. Ayni vaqtda dunyoning birinchi raqamli tennischisi musobaqa finalida gretsiyalik Stefanos Tsitsipasni 6:3, 6:4 hisobida mag‘lub etdi. Uchrashuv 1 soat 33 daqiqa davom etgan. Jokovich Tsitsipasdan 2018 yil Kanadada o‘tgan “Masters”dagi mag‘lubiyati uchun “o‘chini” oldi: ikki tennischining o‘zaro bahslaridagi hisob 1:1. Serbiyalik sportchi faoliyatidagi 74- va 2019 yildagi 2-unvonni qo‘lga kiritdi. Avvalroq u Australian Open’da zafar quchgandi.